《送赵季文之湖州知事》
元代·陆友

共说佳公子，翩翩清且贤。传家存旧笏，载世有遗编。

沤鸟冲波去，苕花带雨牵。纠曹官事少，挥麈看山川。

作者简介：平江路人，字友仁，号砚北生。善诗，尤长五律，兼工隶楷，又博鉴古物，凡钟鼎铭刻法书名画，皆有精识。柯九思、虞集交荐于朝，未及用而归吴。辟室名“志雅斋”，置古今名集图史，客至煮茗清谈不倦。有《砚史》、《墨史》、《砚北杂志》等。